Bratislava, 17.9.2021

 Všetkým záujemcom

# Vysvetlenie súťažných podkladov č. 25

Vo verejnom obstarávaní na predmet zákazky **„****Modernizácia trolejbusových tratí Miletičova – Jelačičova – Žellova a Záhradnícka – Karadžičova“**, vyhlásenej vo Vestníku verejného obstarávania č. 180/2021 zo dňa 03.08.2021 pod značkou 38970 ­– MSP, boli doručené nasledovné otázky:

**Otázka č. 25:**

Článok II ZoD, Cena za dielo a platobné podmienky:

Otázka: Podľa bodu 2.3. cit.: „Zmluvné strany sa dohodli na mesačnej fakturácii za Dielo na základe vykonaných prác uvedených v podpísaných súpisoch prác.“

Nakoľko z nášho pohľadu je nesúlad s bodom č. 2.5, navrhujeme znenie bodu 2.5. upraviť resp. doplniť nasledovne: 2.5. Splatnosť faktúry je 60 dní odo dňa jej doručenia do sídla Objednávateľa. Povinnou prílohou konečnej faktúry je podpísaný preberací protokol, ktorý v súlade so Zmluvou preukazuje dodanie, vykonanie alebo poskytnutie plnenia alebo ucelenej časti plnenia, ktoré je predmetom fakturácie touto faktúrou.

**Odpoveď č. 25:**

Verejný obstarávateľ akceptuje požadovanú zmenu. Znenie Zmluvy o dielo bolo upravené.

Verejný obstarávateľ taktiež doplnil do Zmluvy o dielo bod 4.37, podľa ktorého za likvidáciu kovového odpadu zodpovedá Objednávateľ. Zároveň boli do príloh č. 2 a 3 súťažných podkladov (Návrh na plnenie kritérií – výkaz výmer) v hárku rekapitulácia doplnené položky „Odvoz kovového odpadu“, „Odvoz medeného odpadu“ a „Odvoz a likvidácia ostatného odpadu“.

Verejný obstarávateľ zároveň upravil znenie príslušných ustanovení Zmluvy o dielo a príloh
č. 2 a 3 súťažných podkladov (Návrh na plnenie kritérií – výkaz výmer). Zmeny sú vyznačené červenou farbou.

S pozdravom

 Mgr. Michal Garaj v. r.

 vedúci oddelenia verejného obstarávania